SA vrou vas in Thailand oor dwelmsArgieffoto van kokaïen Die Bangkok Post berig dat die Suid-Afrikaanse vrou Donderdagaand in hegtenis geneem is nadat daar 7kg kokaïne met ŉ straatwaarde van 24,5 miljoen baht (R7,9 miljoen) in haar besit gevind is. Die vrou is geïdentifiseer as die 34-jarige Monica Meere. Volgens die berig het Thaise owerhede inligting ontvang dat ŉ buitelander beplan om dwelms by die lughawe in te smokkel. Meere het glo verdag gelyk waarna sy deursoek is. Daar is glo drie plastieksakkies in sjokoladebokse gevind met die kokaïen in. Meere het ontken dat sy enigiets van die dwelms geweet het en sê sy het van Johannesburg na Thailand gevlieg om klere te koop en dit weer in Suid-Afrika te gaan verkoop. Sy beweer die sjokoladebokse behoort aan haar vriend wat haar versoek het om dit vir ŉ Suid-Afrikaner in Thailand te gee. Nolubabalo Nobanda (23), van Grahamstad in die Oos-Kaap, is in Junie 2012 tot 15 jaar tronkstraf gevonnis in Thailand nadat daar 1,5kg kokaïne in haar besit gevind is. Nog ŉ Suid-Afrikaner Shani Krebs het 18 jaar tronkstraf in Thailand uitgedien nadat hy in 1994 vir dwelmhandel in hegtenis geneem is. Volgens berigte is daar meer as 600 Suid-Afrikaners in buitelandse tronke weens dwelmsmokkelary. Lees ook: SA-dwelmmuil tot 15 jaar gevonnis Tuis na 18 jaar in Thai-tronk Drie SA vroue vas in buiteland oor dwelmhandel